钦定古今图书集成/明伦汇编/闺媛典/第355卷 > 《五彩结同心》无名氏
## 钦定古今图书集成/明伦汇编/闺媛典/第355卷 > 《五彩结同心》无名氏

珠帘垂户，金索悬窗，家接浣纱溪路。相见桐阴下，一
钩月，恰在凤凰栖处。素琼撚就宫腰小，花枝袅、盈盈
娇步。新妆浅、满腮红雪。绰约片云欲度。尘寰岂能
留住。只愁化作，彩云飞去。蝉翼衫儿，薄冰肌莹，轻罩
一团香雾。彩笺巧缀相思苦，脉脉动、怜才心绪。好作
今、秦楼活计，吹箫伴侣。